Záruka 360 – Potvrdenie o záruke - Záručné podmienky

6/23\_1.6.2023

Záruka 360 je obchodný názov zmluvnej dodatočnej záruky na dobu, ktorá je dohodnutá v Zmluve a ktorá môže byť dohodnutá na dobu 2 alebo 10 alebo 15 rokov na všetky súčasti FVE, dodávané Klientovi v postavení spotrebiteľa spoločností CE na základe Zmluvy. Termíny a skratky použité v týchto záručných podmienkach znamenajú:

8/22\_09.08.2022

* Záruka 360: záruka za akosť na všetky komponenty FVE;
* CE: Columbus Energy s.r.o. , IČO: 55 436 081, so sídlom Tomášikova 23, 821 01 Bratislava, vložka č.172267/B, spoločnosť vedená v Obchodnom registri Mestského súdu Bratislava III, e-mail: [info@columbusenergy.sk,](mailto:info@columbusenergy.sk,) infolinka: +421910133911;
* Klient: fyzická osoba v postavení spotrebiteľa (v zmysle definície spotrebiteľa v platných právnych predpisoch), ktorá uzavrela Zmluvu s CE;
* FVE: fotovoltické zariadenia uvedené v Zmluve, inštalované Klientovi zo strany CE;
* Zmluva: Zmluva o dielo uzavretá medzi Klientom a CE, ktorej predmetom je dodanie a inštalácia FVE.

1. Obsah záručných podmienok:

Klient a CE uzavreli Zmluvu na kompletnú inštaláciu FVE vrátane dodávky, montáže a pripojenie FVE k elektrickej sieti. CE na základe uzavretej Zmluvy a týchto záručných podmienkach poskytuje dodatočnú záruku za akosť nad rámec zákonnej zodpovednosti CE za vady a zabezpečuje bezproblémovú prevádzku FVE za predpokladu, že FVE je používaná k určenému účelu, za podmienok uvedených nižšie a ďalej sa zaväzuje poskytovať záručný servis za podmienok uvedených nižšie (spoločne: Záruka 360). Zmluvná Záruka 360 sa riadi výhradne týmito záručnými podmienkami.

1. Kto poskytuje záruku 360:

Záruku 360 poskytuje CE za podmienok nižšie uvedených.

1. Kto je príjemcom záruky 360:

Práva podľa Záruky 360 sú udelené Klientovi (t.j. výlučne len spotrebiteľovi v zmysle definície spotrebiteľa v platných právnych predpisoch), ktorý je vlastníkom FVE zakúpených od CE na základe Zmluvy. Záruka 360 je zmluvnou zárukou za akosť.

1. Na ktoré zariadenia sa vzťahuje záruka 360:

Záruka sa vzťahuje na kvalitu (vrátane kvality montážnych a servisných činností) zariadenia a prvkov zariadenia podrobne špecifikovaných v bode 7 (ďalej spolu len „Zariadenie“). Záruka sa vzťahuje na vady Zariadenia, ktoré sa vyskytnú počas záručnej doby.

Chybou jednotlivých častí FVE, a teda ani dôvodom pre reklamáciu, nie je prirodzené zníženie výkonu/kapacity jednotlivých častí FVE v priebehu času (najmä panely, batérie). Predpokladané zníženie výkonu/kapacity jednotlivých častí FVE v priebehu času môže byť uvedené v dokumentoch výrobcov, ktoré CE odovzdá Klientovi pri odovzdaní FVE, príp. v týchto záručných podmienkach.

Záruka 360 platí na území Slovenskej republiky. Záruka je platná, ak sú Zariadenia umiestnené v mieste pôvodného miesta inštalácie Zariadenia u Klienta (miesto uvedené v predajnom doklade). Ak bude Zariadenie bez predchádzajúceho súhlasu CE premiestnené z pôvodného miesta inštalácie na iné miesto, inak zapojené alebo preinštalované, plnenie zo záruky nebude poskytnuté.

Spoločnosť CE vypracuje report s analýzou dát zo Zariadenia po 12 mesiacoch jeho prevádzky. Na prianie Klienta (vyjadrené v e-maile/telefonicky) bude tento report predmetom bezplatnej individuálnej konzultácie s expertom CE, ktorá sa môže uskutočniť online alebo v mieste montáže.

1. Na aké obdobie sa vzťahuje záruka 360:
   1. Záruka 360 začína dňom dokončenia a odovzdania FVE Klientovi a je platná po dobu uvedenú v Zmluve. Dĺžka záručnej doby je uvedená v Zmluve, pričom záruka môže byť dohodnutá iba na dobu 2 rokov alebo na dobu 10 rokov alebo na dobu 15 rokov.
   2. Záruka zaniká uplynutím záručnej doby uvedenej v Zmluve. Pred uplynutím tejto doby záruka zaniká v prípade porušenia povinnosti Klienta každoročne včas objednať a umožniť vykonanie servisnej prehliadky FVE podľa Zmluvy a podľa Podmienok servisných prehliadok. Tento spôsob zániku záruky sa nijako nedotýka zákonnej zodpovednosti spoločnosti CE za vady.
2. Finančné podmienky záruky 360:

Náklady na činnosť servisného tímu budú Klientovi účtované iba v prípade neoprávnených záručných reklamácií, teda v prípadoch uvedených v bode 8 týchto záručných podmienok alebo v prípadoch, kedy chyba predmetu neexistovala v dobe uplatnenia záruky. Náklady budú zahŕňať najmä cestovné, personálne a administratívne náklady vzniknuté CE.

1. Podrobné ustanovenia o Zariadení, na ktoré sa vzťahuje záruka:
   1. Fotovoltické moduly
      1. Obmedzená záruka na produkt:

CE zaručuje, že počas záručnej doby budú dodávané fotovoltické moduly (ďalej len „Moduly“), vrátane namontovaných káblov (ak boli namontované), bez vád materiálu a spracovania pri bežnej aplikácii, používaní, inštalácii a údržbe (ďalej len „Obmedzená záruka na produkt“). Ak sa počas záručnej doby zistí, že Moduly nie sú v súlade s touto zárukou, CE podľa svojho uváženia chybné Zariadenie buď opraví alebo vymení v mieste pôvodnej inštalácie alebo vráti Klientovi čiastku zodpovedajúcu cene zaplatenej Klientom za chybné Zariadenie (alebo jeho časť). Oprava, výmena alebo vrátenie finančných prostriedkov sú jediným právnym prostriedkom v rámci Obmedzenej záruky na produkt. Obmedzená záruka na produkt sa nevzťahuje na záruku na kapacitu napájania, ktorá je popísaná v bode 7.1.2. nižšie.

* + 1. Obmedzená záruka na špičkový výkon:

CE zaručuje, že po dobu záručnej doby strata výkonu vo vzťahu k pôvodne garantovanému výkonu, ktorý je definovaný ako špičkový výkon Watt Pmax (Wp), ako je uvedené v produktovom liste a merané za štandardných testovacích podmienok (definované v časti 7.1.6 nižšie), u fotovoltických Modulov neprekročí (ďalej len „Obmedzená záruka na špičkový výkon“):

* viac ako 2,5 % v prvom roku platnosti záruky (97,5 % celkovej kapacity) – platí pre záruku dohodnutú na dobu 2 rokov, 10 rokov a 15 rokov,
* v 2. až 10. roku platnosti záruky viac ako 0,7 % z celkovej kapacity ročne – platí pre záruku dohodnutú na dobu 10 rokov,
* v 2. až 15. roku platnosti záruky viac ako 0,7 % z celkovej kapacity ročne – platí pre záruku dohodnutú na dobu 15 rokov.

Ak Moduly nie sú v súlade s Obmedzenou zárukou na špičkový výkon počas záručnej doby, CE podľa svojho uváženia Modul buď opraví alebo vymení za nový alebo poskytne Klientovi ďalšie Moduly k doplnenie výkonu FVE tak, aby bol dosiahnutý požadovaný výkon.

* + 1. Výnimky a obmedzenia:

Záručné nároky nebudú spoločnosťou CE akceptované, ak bolo sériové číslo Modulov zmenené, odstránené, je rozmazané alebo nečitateľné.

* + 1. Posúdenie platnosti Obmedzené záruky na špičkový výkon:

V prípade nezrovnalostí alebo pochybností vzniknutých v súvislosti s reklamáciou podľa Obmedzenej záruky na špičkový výkon Klient súhlasí s tým, že sa medzinárodný prvotriedny výskumný ústav, ako sú: Fraunhofer ISE, TÜV Rheinland , TÜV SÜD alebo ASU Arizona State University, zúčastňuje posúdenia oprávnenosti reklamácie a že posúdenie týmto inštitútom je rozhodujúce. Všetky poplatky a náklady spojené s účasťou výskumného ústavu v rámci reklamačného riadenia nesie Klient, ak bola reklamácia neoprávnená, resp. CE, ak reklamácia bola oprávnená, ak nebude dohodnuté inak.

* + 1. Ďalšia ustanovenia:

V rámci záruky má CE právo dodať Moduly iné ako pôvodne nainštalované (napr. iný typ, veľkosť, farba, tvar a/alebo výkon), ak pôvodné Moduly už nie sú vyrábané a sú v procese reklamačného konania. V každom prípade však celkový výkon a ďalšie funkčné parametre uvedených Modulov zostanú rovnaké ako v prípade Modulov podliehajúcich reklamačnému konaniu.

* + 1. Podmienky merania:

Menovitý výkon v karte bezpečnostných údajov je špičkový výkon vo wattoch (Watt Pmax alebo Wp), ktorý fotovoltický Modul produkuje v bode maximálneho výkonu podľa STC (Standard Test Conditions). Parametre podmienok STC sú nasledovné:

* svetelné spektrum: AM 1.5,
* žiarenie: 1000 W / m 2 ,
* teplota článku: 25 stupňov Celzia, pri žiarení pod pravým uhlom.

Merania sú vykonávané v súlade s normou IEC 61215, testované v konektoroch alebo svorkách rozvodných skríň – podľa kalibračných a skúšobných noriem spoločnosti CE platných k dátumu výroby fotovoltických Modulov.

* 1. Striedače pre fotovoltické inštalácia (invertory):
     1. Záruka na striedače a produkty slúžiace k monitorovaniu:

CE poskytuje Obmedzenú záruku kvality na fotovoltaické striedače a produkty slúžiace k monitorovaniu.

* + 1. Záručný servis:

V prípade vady striedača alebo produktu slúžiaceho k monitorovaniu počas záručnej doby CE podľa svojho uváženia buď opraví takýto produkt v mieste pôvodnej inštalácie alebo vymení takýto produkt za rovnaký alebo ekvivalentný produkt s výnimkou situácií, kedy záručný servis nie je možné vykonať alebo ak je jeho vykonanie spojené s neúmernými nákladmi. K neúmerným nákladom dochádza, ak náklady na opravu (výmenu) Zariadenia, ktoré by CE vynaložila, výrazne prevyšujú jeho hodnotu alebo ak Zariadenie nemožno vymeniť bez významných prevádzkových obmedzení. Chyba striedača sa vzťahuje iba na situáciu, kedy sa Zariadenie odchyľuje od kvality uvedenej v technickom liste výrobku poskytnutom na základe Zmluvy.

* 1. Konštrukcia pre montáž na strechu:
     1. Záruka na strešnú montážnu konštrukciu:

CE poskytuje záruku kvality na strešnú montážnu konštrukciu. Záruka sa vzťahuje na:

* odolnosť kovových prvkov proti korózii, nosnosť a funkčnosť konštrukcie po celú záručnú dobu;

CE poskytuje záruku na Zariadenia, ktoré:

* boli zostavené z nepoškodených, kompletných častí,
* boli riadne zmontované v súlade s montážnymi pokynmi a projektovou dokumentáciou CE.
  + 1. Záručný servis:

V prípade vady na strešnej montážnej konštrukcii počas záručnej doby CE odstráni všetky vady strešnej montážnej konštrukcie spôsobené pochybením spoločnosti CE. Ak vada nie je opraviteľná, CE vymení strešnú montážnu konštrukciu za takú, ktorá je bez vád.

* + 1. Výnimky a obmedzenia:

Záruka sa nevzťahuje na nasledujúce situácie:

* + - 1. Zariadenie bolo používané spôsobom, ktorý je v rozpore s technickými podmienkami;
      2. Zariadenie z pozinkovanej ocele bolo mechanicky poškodené, čo spôsobilo poškodenie antikoróznej vrstvy;
      3. Zariadenie bolo mechanicky poškodené, čo spôsobilo zmenu geometrie;
      4. Zariadenie bolo rozobraté bez predchádzajúceho súhlasu CE alebo spôsobom, ktorý nie je v súlade s platnými normami;
      5. Zariadenie bolo vystavené mimoriadnym vplyvom vonkajších faktorov, ktoré viedli k prekročenie maximálnej odolnosti konštrukcie;
      6. Zariadenie bolo namontované v potenciálne agresívnom prostredí (vysoko znečistené prostredie, oblasť s vysokou vlhkosťou, pobrežná oblasť so strednou slanosťou.
  1. Konštrukcia pre montáž na zem:
     1. Záruka na pozemnú montážnu konštrukciu:

CE poskytuje záruku kvality na voľne stojacu (pozemnú) montážnu konštrukciu. Ustanovenia 7.3.3.1. a 7.3.3.6. sa uplatňujú obdobne. Záruka sa vzťahuje na konštrukcie, ktoré:

* + - 1. sú používané k určenému účelu a vo vhodných podmienkach;
      2. nevykazujú žiadne stopy zmien, ktoré narúšajú štruktúru (vrátane podrezania);
      3. nevykazujú vady vyplývajúce z nesprávnej údržby prvkov (najmä čistenie alkalickými látkami).
    1. Záručný servis:

Konštrukčné vady vzniknuté a zistené v záručnej dobe odstráni CE v prípade oprávnenosti reklamácie. Klient má právo požadovať výmenu konštrukcie alebo jej časti za bezchybnú, ak CE nie je schopná opraviť konštrukciu počas záručnej doby vykonaním piatich po sebe idúcich opráv toho istého prvku a konštrukcia stále vykazuje chyby, ktoré bránia jej použitiu v súlade so zamýšľaným použitím. V prípade reklamácie, konštrukcia, ktorá už bola raz vymenená a ak nie je možné odstrániť poškodenie v rozsahu, ktorý umožňuje riadne fungovanie konštrukcie, CE je oprávnená vrátiť hodnotu produktu Klientovi a odstrániť konštrukciu do 4 týždňov od dátumu prijatia opätovnej reklamácie. Ak CE zistí, že konštrukciu nemožno opraviť, má Klient právo požadovať vrátenie finančných prostriedkov zaplatených za konštrukciu a vyzdvihnutie konštrukcie v lehote dohodnutej s CE.

* + 1. Výnimky a obmedzenia:

Klient stráca nárok na záručný servis, ak naruší konštrukciu (ako vlastnými silami, tak za pomoci neautorizovaných externých firiem). Klient stráca nárok na záručný servis aj v prípade podrezania konštrukcie, zmenšenia alebo zväčšenia jej rozmerov (výšky i šírky).

Záruka sa nevzťahuje na:

* + - 1. mechanické poškodenie po prevzatí Zariadenia: lak a galvanické nátery, praskliny a škrabance;
      2. poškodenie spôsobené pôsobením chemických látok, stavebných materiálov a pások po prevzatí Zariadenia;
      3. škody spôsobené mimoriadnymi udalosťami a prírodnými katastrofami, ako je napríklad nárazový vietor, požiar, povodeň, vlámanie, vandalizmus atď;
      4. poškodenie spôsobené bežným opotrebením, poškriabanie, škrabance od nechtov, kľúčov alebo spôsobené zvieratami;
      5. rozdiely v odtieňoch vrstvy náteru, galvanizácie a konštrukčných náterov vzniknutých po prevzatí Zariadenia;
      6. prirodzené farebné zmeny spôsobené slnečným žiarením;
      7. povrchové zašpinenie spôsobené bežným používaním;
      8. škrabance spôsobené nesprávnym čistením alebo umývaním;
      9. poškodenie spôsobené vychýlením alebo nesprávnym utiahnutím upevňovacích prvkov po prevzatí Zariadenia.
  1. Káble a zástrčky DC a AC:
     1. Záruka na kabeláž a zástrčky:

CE garantuje, že dodané káble a zástrčky sú vysoko kvalitnými výrobkami vyrobenými v súlade s platnými normami a môžu byť použité v elektrických obvodoch za predpokladu, že budú dodržané správne pravidlá pre prepravu, skladovanie, montáž a používanie výrobkov a tovaru v súlade s ustanoveniami noriem a smerníc CE. Záruka sa vzťahuje na nasledujúce prvky: káble DC, káble AC, vyrovnanie potenciálov, sieťové káble, konektory a zástrčky.

* + 1. Záručný servis:

CE na základe vlastného uváženia buď vymení Zariadenie za Zariadenie bez vady alebo vráti čiastku vyplývajúcu z jednotkovej predajnej ceny a množstva nárokovaných Zariadení.

* + 1. Výnimky a obmedzenia:

Záruka sa nevzťahuje na vady Zariadenia vzniknuté v prípadoch:

* + - 1. chemických, elektrochemických a elektrických vplyvov;
      2. prepätia siete;
      3. neoprávnených úprav káblov a/alebo konektorov a/alebo Zariadenia.
  1. Bezpečnostné systémy:
     1. Záruka na bezpečnostné systémy :

CE poskytuje záruku kvality na kompletné ochranné rozvádzače pre FVE.

* + 1. Záručný servis:

CE sa zaväzuje opraviť alebo vymeniť akékoľvek poškodené Zariadenie, ak poškodenie vyplýva z vád konštrukcie, materiálu alebo spracovania. Je na uvážení CE, či bude záruka realizovaná dodaním náhradného produktu Klientovi alebo opravou chybného produktu.

* + 1. Výnimky a obmedzenia: Záruka sa nevzťahuje na:
       1. výmenu prvkov bezpečnostného systému, ak porucha Zariadenia súvisí s ich riadnou bezpečnou prevádzkou;
       2. výmenu prvkov zabezpečovacieho systému v čase zníženia kvality práce Zariadenia v dôsledku jeho prirodzeného opotrebenia;
       3. vady vzniknuté v dôsledku zmien v konštrukcii Zariadenia vykonaných Klientom alebo v dôsledku opráv vykonaných samostatne.

7.6. Batérie:

* + 1. Záruka na produkt:

CE zaručuje, že počas záručnej doby budú dodávané batérie bez vád pri bežnej aplikácii, používaní, inštalácii a údržbe. Ak sa počas záručnej doby zistí, že batérie nie sú v súlade s touto zárukou, CE podľa svojho uváženia chybné Zariadenie buď opraví alebo vymení v mieste pôvodnej inštalácie alebo vráti sumu zodpovedajúcu cene zaplatenej Klientom za chybné Zariadenie. Oprava, výmena alebo vrátenie finančných prostriedkov sú jediným právnym prostriedkom v rámci tejto záruky. Záruka na produkt sa nevzťahuje na záruku na kapacitu a výkonnosť batérií, ktoré sú popísané v dokumente výrobcu batérií, ktorý je Klientovi odovzdaný pri prevzatí FVE.

* + 1. V prípade poruchy batérií počas záručnej doby CE podľa svojho uváženia buď opraví produkt v mieste pôvodnej inštalácie alebo vymení produkt za rovnaký alebo ekvivalentný produkt s výnimkou situácií, kedy záručný servis nemožno vykonať alebo ak je jeho vykonanie spojené s neúmernými nákladmi. K neúmerným nákladom dochádza, ak náklady na opravu (výmenu) Zariadenia, ktoré by CE vynaložila, výrazne prevyšujú jeho hodnotu alebo pokiaľ Zariadenie nie je možné vymeniť bez významných prevádzkových obmedzení.

1. Záruka 360 sa nevzťahuje:

Bez ohľadu na ostatné ustanovenia týchto záručných podmienok je Záruka 360 vylúčená, ak je chyba alebo nedostatok funkčnosti, vlastností alebo špecifických vlastností Zariadenia výsledkom:

1. použitia v rozpore s návodom na použitie Zariadenia, určeným použitím a pravidlami používania, vrátane porušenia pravidiel pre pravidelnú údržbu, servis alebo pravidelné revízie Zariadenia;
2. poškodenia (aj neúmyselného) spôsobeného Klientom alebo tretími osobami odlišnými od CE;
3. bežného opotrebenia;
4. mimoriadnych udalostí, ako sú požiare, povodne, krupobitie, blesky, búrky a iné bližšie neurčené prírodné katastrofy, prepätie siete distribútora a sietí vo vnútri nehnuteľnosti Klienta, škody spôsobené zvieratami, vandalizmom, vojnou, ozbrojeným konfliktom, vyššou mocou;
5. výpadku internetového pripojenia, ktorý nie je na strane inštalovaných komponentov. Príklady: výpadok dodávky internetu, reset / výmena modemu Klienta, poruchy na strane poskytovateľa internetu;
6. abnormálnej prevádzky AC siete operátora;
7. vykonávania zmien, úprav alebo údržby neoprávnenými osobami alebo postupmi neschválenými CE;
8. nedodržania platných právnych predpisov;
9. zmeny optických vlastností zariadenia (farba, šmuhy, fľaky), ktoré nemajú vplyv na funkčnosť zariadenia;
10. zmeny pôvodného miesta inštalácie Zariadenia;
11. nedodržanie požiadaviek CE na inštaláciu alebo napájanie.
12. Ako využiť záruku 360 – postup k uplatnenie práv zo záruky
    1. Klient, ktorý chce využiť právo zo Záruky 360, musí bez zbytočného odkladu oznámiť CE príslušnú požiadavku, popísať udalosť, vady a uviesť právo, ktoré chce využiť (ďalej aj len ako reklamácia). Klient môže podať reklamáciu: (I) osobne v sídle CE, (II) písomne poštou na adresu sídla CE, (III) písomne elektronickú poštou na e-mailovú adresu CE [info@columbusenergy.sk](mailto:info@columbusenergy.cz) (IV) telefonicky na infolinke CE, (V) iným vhodným a zákonom dovoleným spôsobom. Doručovacie adresy, e-mail a telefónne číslo sú uvedené v úvode týchto záručných podmienok alebo na Zmluve, pričom CE je oprávnená ich kedykoľvek zmeniť zverejnením nových na svojom webovom sídle. Klient musí poskytnúť CE (e-mailom, alebo osobne na adresu uvedenú v úvode týchto záručných podmienkach) všetky dokumenty popísané v týchto podmienkach, ktorých doručenie je nevyhnutné pre začatie konania o reklamácii. Klient je povinný oznámiť (reklamovať) vadu bezodkladne potom, čo ju zistil. Ďalej je odporúčané špecifikovať preferovaný spôsob vybavenia reklamácie.
    2. Reklamácia musí obsahovať nasledujúce údaje:

* identifikačný údaje Klienta (vrátane kontaktných údajov pre potreby reklamačného konania);
* údaje identifikujúce reklamované Zariadenie, vrátane jeho sériového čísla alebo iného identifikačného čísla, spolu s počtom reklamovaných Zariadení (alebo jeho častí);
* podrobný popis vady, dátum a spôsob zistenia vady Klientom.
* Spolu s reklamáciou by mali byť predložené nasledujúce dokumenty (poštou, e-mailom alebo osobne v sídle CE):
  + kópia dokladu o kúpe Zariadenia,
  + kópia odovzdávacieho protokolu nainštalovaného Zariadenia,
  + prípadne ďalšie dokumenty uvedené v príslušných ustanoveniach bodu 7.
  1. Ak je reklamácia neúplná, CE si vyhradzuje právo neplniť záruku, kým nebudú dodané všetky požadované dokumenty nevyhnutné pre posúdenie reklamácie. V prípade, že CE nie je schopná na diaľku skontrolovať funkčnosť Zariadenia, vyhradzuje si CE právo na kontrolu reklamovaného Zariadenia na mieste jeho inštalácie (prostredníctvom autorizovaného servisného strediska). Pri kontrole bude spísaný reklamačný protokol. CE posúdi úplné a správne oznámenie reklamácie a bezodkladne bude Klienta informovať o spôsobe vybavenia reklamácie. Klient je povinný uviesť všetky údaje umožňujúce správne posúdenie reklamácie, vrátane identifikácie Zariadenia a jeho vád. Do doby konečného posúdenia reklamácie je Klient povinný reklamované Zariadenie riadne skladovať, aby nedošlo k jeho prípadnému ďalšiemu poškodeniu alebo vzniku vád či nedostatkov.
  2. Neoprávnená reklamácia: Ak pri: (i) kontrole Zariadenia pri posudzovaní reklamácie alebo ( ii ) vykonaní záručného servisu (ak nebola kontrola vykonaná) dôjde CE k záveru, že Zariadenie nemá vadu, na ktorú sa vzťahuje záruka, alebo vada vznikla za okolností vylučujúcich záruku a reklamácia je neoprávnená, potom bude CE účtovať Klientovi všetky náklady na reklamačné konanie, najmä náklady na: znalecké posudky, dodanie nepoškodeného Zariadenia, servisné práce, dopravu (v súlade s kilometrovou sadzbou stanovenou všeobecne záväznými predpismi, najmä vyhláškou ohľadom náhrad za používanie cestných motorových vozidiel) a organizáciu dodatočnej dopravy, náklady na demontáž, opravu a montáž (ak boli vykonané). Záruka sa nevzťahuje na vlastné náklady Klienta vzniknuté v súvislosti so zárukou a nahlásenou reklamáciou. Podaním reklamácie sa Klient zaväzuje uhradiť tieto náklady iba v prípade, že sa nevyskytnú vady, na ktoré sa vzťahuje záruka. Ak je reklamácia uznaná za oprávnenú, nenesie Klient náklady na opravy, náklady na servis, znalecké posudky, dodanie, materiál použitý na opravu a v prípade poskytnutia náhradného výrobku náklady na jeho poskytnutie. Ak musí byť záručný servis (oprava) vykonaný na mieste inštalácie Zariadenia, Klient uhradí náklady (vrátane nákladov na čakanie na servis v mieste inštalácie), ktoré vzniknú spoločnosti CE v dôsledku neposkytnutia Zariadenia na opravu alebo výmenu.
  3. Limit zodpovednosti CE: Maximálna zodpovednosť CE v rámci záruky 360 nepresiahne ekvivalent ceny zaplatenej Klientom za reklamované Zariadenie. Toto obmedzenie sa nevzťahuje na zodpovednosť za škody vyplývajúce z úmyselného pochybenia spoločnosti CE.
  4. Vylúčenie zodpovednosti CE: CE nie je povinná modernizovať alebo upravovať existujúce Zariadenie Klienta po uvedení novšej verzie na trh. CE nenesie žiadnu zodpovednosť za priamu alebo nepriamu stratu alebo poškodenie (ako na majetku, tak na zdraví osôb), ktoré Klientovi alebo tretím stranám spôsobí akákoľvek príčina spôsobená v súvislosti sa Zariadením a jeho prevádzkou, najmä poškodenie iného zariadenia. S výnimkou toho, čo je výslovne uvedené v týchto záručných podmienkach, nepokrýva záruka stratu použiteľnosti, užitočnosti, produktivity alebo potenciálnych príjmov zo Zariadenia.

1. Ovplyvňuje záruka 360 právo zo zákonnej zodpovednosti za vady?

Zárukou 360 nie sú dotknuté žiadne práva Klienta zo zákonnej zodpovednosti CE za chyby, na ktoré má Klient právo v súlade s právnymi predpismi v súvislosti s predajom a montážou FVE. Práva Klienta zo zákonnej zodpovednosti CE za faktické a právne vady sú uvedené v ustanoveniach Občianskeho zákonníka, v Zmluve a vo Všeobecných obchodných podmienkach. Klient má teda zo zákona, bez ohľadu na práva vyplývajúce zo Záruky 360, v prípade vzniku práva zo záruky právo voči CE na bezplatnú nápravu a toto právo nie je touto zárukou 360 dotknuté.

1. Dodatočná ustanovenia:
   1. Záruka 360 podlieha slovenskému právu a bude vykladaná v súlade s ním.
   2. Akékoľvek spory vyplývajúce z plnenia Záruky 360 budú riešené v súlade s pravidlami stanovenými v Zmluve.
   3. Vyššia moc: CE nenesie zodpovednosť voči Klientovi ani žiadnej tretej strane za neplnenie alebo omeškanie s plnením akýchkoľvek záruk, ak je také zlyhanie alebo oneskorenie spôsobené vyššou mocou, najmä okolnosťami, ako sú: prírodné katastrofy, vojna, nepokoje, štrajky, podmienky podobné vojne, epidémia , požiare, záplavy alebo iné podobné príčiny a okolnosti, ktoré CE nemôže ovplyvniť. V takých prípadoch bude záručné plnenie CE pozastavené bez zodpovednosti za akékoľvek oneskorenie, ktoré môže byť spôsobené z týchto príčin.
   4. Zmena podmienok: Akákoľvek dojednania, ktorá sa odchyľujú od záručných podmienok CE, musia byť dohodnuté písomne, inak sú neplatné. Neplatnosť, neúčinnosť alebo nevymáhateľnosť ktoréhokoľvek ustanovenia záručných podmienok CE nemá vplyv na platnosť, účinnosť alebo vymáhateľnosť zostávajúcich ustanovení záručných podmienok CE.
   5. Postúpenie práva na záruku: záruka je udelená Klientovi (koncovému užívateľovi), ktorý zakúpil Zariadenie a nechal ho uviesť do prevádzky. Bez písomného súhlasu spoločnosti CE nemožno záruku uplatniť pre žiadnu inú osobu.
   6. Tieto záručné podmienky predstavujú súčasne potvrdenie o záruke za akosť a sú Klientovi odovzdávané v textovej podobe pred prevzatím FVE, príp. najneskôr pri prevzatie FVE.